作者:陳子昂
標題:春臺引
內容:感陽春兮生碧草之油油。懷宇宙以傷遠，登高臺而寫憂。遲美人兮不見，恐青歲之遂遒。從畢公以酣飲，何雲木之美麗，而池館之崇幽。星臺秀士，月旦諸子。嘉青鳥之辰，迎火龍之始。挾寶書與瑤瑟，擊青鐘，歌淥水。怨青春之萎絕，贈瑤臺之旖旎。願一見而道意，結眾芳之綢繆。曷餘情之蕩漾，群仙去兮青春頹，歲華歇兮黃鳥哀。富貴榮樂幾時兮，